medieval-data/medieval-latin-ner-HOME-Alcar huggingface dataset:
| De compromissione facta a domino Petro de Marleto et Roberto de Maubuissun | Ludovicus , Dei gratia Francorum rex , universis ad quos littere presentes pervenerint , salutem . Notum facimus quod , cum inter dilectum et fidelem nostrum abbatem Sancti Dyonisii et conventum ejusdem loci et Robertum de Mallento ex una parte et Petrum de Malliaco ex altera discordia verteretur super justicia de Malo Buissonio , quam idem Robertus habere se dicit et tenere in eadem villa in feodum de predictis abbate et conventu , contrario dictus Petrus dicit se in dicta villa eamdem justiciam habere , tandem dicte partes de dicta justicia compromiserunt coram nobis in dilectos nostrotros A . priorem de Argentolio et Guidonem de Caprosa , ita quod isti duo inquirent legitime ad quem pertineat justicia dicte ville et , facta super hoc inquisitione legitima , ipsi dabunt justiciam illi ad quem illam venerint pertinere . Si vero dictus Robertus intercepit erga eundem Petrum ex eo quod quendam latronem cepit in dicta villa quem suspendit , et si idem Petrus erga eundem Robertum intercepit ex eo quod quemdam latronem cepit in domo ejusdem Roberti de quo fecit justiciam , dicti arbitri habent potestatem emendandi ad voluntatem suam interceptionem illius qui erga alium interceperit super dictis duorum latronum justiciis factis . Si vero dictos arbitros inter se discordare contigerit super hiis discordiis terminandis illud quod super hoc fiet ab altero illorum cum dilecto et fideli nostro Amalricus , comite Montis Fortis , Francie constabulario , qui desuper tercius est electus , ratum habebitur et firmum ab utraque parte . Hanc autem compromissionem promiserunt dicte partes se bona fide tenere ac servare et in presencia nostra Petrus et Robertus predicti fidem prestiterunt super hoc corporalem . Constituerunt itaque dicte partes hinc inde sufficientes plegios , qui apud Parisius vel alibi ad submonitionem dictorum arbitrorum prisonam tenerent si altera illarum partium a dicta compromissione vel eorum ordinatione resiliret . Ex parte autem dictorum abbatis et conventus et Roberti de Mellento constituti sunt isti plegii : Radulfus Arundellus ballivus Gisorcii , Radulfus Desuper Aquam prepositus Parisiensis , et Adam de Dugniaco . Ex parte vero ejusdem Petri isti sunt constituti plegii : scilicet dilecti et fideles nostri Mattheus de Malliaco , Thomas de Argaz et Nicolaus de Marcilliaco . Et sciendum est quod predictus Petrus de Malliaco dictam misiam in priorem de Argentolio et Guidonem de Caprosa supradictos in presentia nostra factam et eorum ordinationem promisit et creantavit fide interposita coram nobis pro se et suis se tenere firmiter ac servare . Actum apud Pontisaram , anno Domini Mo CCo tricesimo , mense januario .
| De emptione feodi a Henrico milite et Sanctisma uxore ejus que debet censum avenam et alia | Omnibus presentes litteras inspecturis , Petrus de Brueriis miles , salutem in Domino . Noverint universi quod Henricus miles et Sanctisma ejus uxor de Grodolio , in presentia nostra constituti , recognoverunt se vendidisse et imperpetuum quitasse religiosis viris abbati et conventui Beati Dyonisii quandam masuram que fuit defuncti Arnulphi de Marcheis , sitam in villa de Marcheis , pro qua debentur singulis annis in octabis Beati Dyonisii duodecim denarii censuales et crastino Nativitatis Domini similiter unum sextarium avene et quatuor boisselli bladi et duo capones et corveia una in martio . Recognoverunt etiam se vendidisse eisdem sex solidos in villa de Petra Ficta censuales , percipiendos singulis annis super vineis et terris sitis ibidem . Que omnia tenebant in feodum de nobis , et nos tenebamus ab abbate predicto . Nos autem venditionem dictam voluimus et concessimus , quitantes omnia predicta dictis abbati et conventui imperpetuum pacifice possidenda . Datum anno Domini millesimo ducentesimo quadragesimo primo , mense augusto .
| De XXX solidis censualibus emptis a Radulfo de Roquencort | Omnibus presentes litteras inspecturis , officialis curie Parisiensis , salutem in Domino . Notum facimus universis quod , in nostra presentia constituti , Radulfus de Roquencort scutifer et Aelidis uxor ejus recognoverunt coram nobis se dedisse in puram et perpetuam elemosinam ecclesie Beati Dyonisii quintam partem triginta solidorum annui census sitos Roquencort , quos dicebant se tenere in feodum cum rebus aliis , a domino Herveio de Castello , et residuum dictorum triginta solidorum recognoverunt se vendidisse religiosis viris abbati et conventui Sancti Dyonisii , pro triginta sex libris parisiensium sibi solutis , prout confessi sunt coram nobis , promittentes , fide prestita corporali in manu nostra , quod contra dictam elemosinationem et venditionem per se vel per alium non venient in futurum , et quod dictum censum dictis ecclesie et abbati et conventui garentizabunt contra omnes secundum usus et consuetudines Francie . Memorata siquidem Aelidis quitavit expresse quicquid in dicto censu habebat vel habere poterat ratione dotalicii seu alio modo , spontanea , non coacta , fide ab eadem prestita corporali . Actum anno Domini Mo CCo tricesimo , mense marcio .
| De XXX solidis censualibus emptis a Radulfo de Roquencort | Universis presentes litteras inspecturis , Herveus de Castello miles , salutem in Domino . Notum facio quod Radulfus de Roquencort , fidelis meus , tenebat de me cum rebus aliis in feodum triginta solidos parisiensium annui census apud Roquencort , quorum triginta solidorum quintam partem donavit in puram et perpetuam elemosinam ecclesie Beati Dyonisii , residuum vendidit eidem ecclesie pro triginta sex libris parisiensium . Nos autem eandem donationem et venditionem et venditionem laudamus et approbamus et volumus et ratam fieri faciemus ego et Aelidis mea uxor , ex parte cujus movebant dicti triginta solidi , quitantes eidem ecclesie quicquid juris et dominii sive etiam feodi habebamus vel habere poteramus in triginta solidis supradictis , concedentes quod eadem ecclesia dictos triginta solidos teneat imperpetuum libere et quiete . In cujus rei testimonium , ego et uxor mea presentes litteras sigillorum nostrorum munimine duximus roborandas . Actum anno Domini Mo CCo tricesimo , mense februario .
| De VI solidis et IIIIor denariis censualibus emptis a Garnero de Roquencort | Universis presentes litteras inspecturis , officialis curie Parisiensis , salutem in Domino . Notum facimus universis quod , in presencia nostra constitutus , Garnerus de Roquencort recognovit coram nobis se quintam partem sex solidorum et quatuor denariorum parisiensium annui census , quos idem Garnerus tenebat , sicut dicebat , in feodum a Radulfo de Roquencort , donasse in puram et perpetuam elemosinam ecclesie Beati Dyonisii et residuum vendidisse eidem ecclesie pro septem libris et dimidia parisiensium . Hanc autem elemosinam et venditionem Petrus , filius dicti Garnerii , laudavit et approbavit , promittentes tam dictus Garnerus quam Petrus filius suus , se contra dictas elemosinam et venditionem ullo tempore non venturos , sed ea contra omnes eidem ecclesie garentizaturos . In cujus rei testimonium , presentes litteras ad petitionem dictorum Garnerii et Petri sigillo curie Parisiensis duximus roborandas . Actum anno Domini Mo CCo tricesimo primo .
| De emptione facta a Garnero de Roquencort | Universis presentes litteras inspecturis , Herveus de Castello miles , salutem in Domino . Notum facio universis quod , cum Garnerus de Roquencort teneret a dilecto et fideli meo Radulfo de Roquencort in feodum sex solidos et quatuor denarios parisienses annui census apud Roquencort , quos idem Radulfus tenebat de me in feodum , idem Garnerus quintam partem dictorum sex solidorum et quatuor denariorum donavit in puram et perpetuam elemosinam ecclesie Beati Dyonisii residuum vendidit eidem ecclesie pro septem libris et dimidia parisiensium . Nos autem eandem donationem et venditionem laudamus , approbamus et volumus et ratam fieri faciemus ego et Aaelidis uxor mea , ex parte cujus movebant dicti sex solidi et quatuor denarii , quitantes eidem ecclesie quicquid juris et dominii sive etiam feodi habebamus vel habere poteramus in sex solidis et quatuor denariis supradictis , concedentes quod eadem ecclesia eos teneat imperpetuum libere et quiete . In cujus rei testimonium , ego et uxor mea presentes litteras sigillorum nostrorum munimine duximus roborandas . Actum anno Domini Mo CCo tricesimo , mense marcio .
| De hiis que emimus apud Ruolium a Radulfo milite de Serenis | Ego Symon de Poissiaco miles notum facio omnibus presentes litteras inspecturis quod ego volui et laudavi venditionem factam ecclesie Beati Dyonisii a Radulfo de Serenis milite et Agnete ejus uxore , videlicet de omnibus rebus quas habebant apud Ruolium in feodo meo et duo arpenta prati sita juxta Ruolium , que similiter in feodo meo habebant . Renuncians omni juri quod habebam vel habere poteram in venditione predicta , promitto etiam me garentizaturum prefate ecclesie dictam venditionem ad usus et consuetudines Francie contra omnes . In cujus rei testimonium , presentes sigilli mei munimine roboravi . Actum anno Domini Mo CCoXXX secundo , die veneris ante festum sancti Andree apostoli , mense novembri .
| De hiis que emimus apud Ruolium a Radulfo milite de Serenis | Omnibus presentes litteras litteras inspecturis , officialis curie Parisiensis , salutem in Domino . Notum facimus quod , in nostra presentia constituti , Radulfus de Serenis miles et Agnes ejus uxor recognoverunt se vendidisse ecclesie Beati Dyonisii pro centum et decem libris parisiensium , de quibus confessi sunt sibi esse plenarie satisfactum , quicquid habebant apud Ruolium in feodo Symonis de Poissiaco militis , in villa et circiter villam de Ruolio , promittentes fide media quod contra venditionem predictam per se vel per alios non venient in futurum et quod dictam venditionem ecclesie memorate ad usus et consuetudines Francie contra omnes garentizabunt . Dicta vero Agnes , uxor dicti Radulfi , quitavit dicte ecclesie coram nobis penitus et expresse quicquid juris habebat vel habere poterat in predictis rebus ratione dotalicii sive quocumque alio modo spontanea , non coacta , sub prestite fidei religione . Ad hec Rogerus et Adam , fratres dicti Radulfi , in nostra presencia constituti , dictam venditionem voluerunt , laudaverunt pariter et concesserunt et de non veniendo contra fidem in manu nostra prestiterunt corporalem ; et insuper Symon de Poissiaco miles , in cujus feodo predicta sita esse dicuntur , dictam venditionem voluit et concessit et quitavit penitus et expresse quicquid juris habebat in dictis rebus vel habere poterat ecclesie predicte , fide in manu nostra prestita corporali . In cujus rei testimonium , presentes litteras sigillo curie Parisiensis duximus roborandas . Datum anno Domini Mo CCo tricesimo secundo , mense novembri .
| De terris emptis juxta Montem Valerianum a Radulfo milite de Serenis . | Omnibus presentes litteras inspecturis , officialis curie Parisiensis , salutem in Domino . Notum facimus quod , in nostra presencia constituti , Radulfus de Serenis miles et Agnes uxor ejus recognoverunt se vendidisse ecclesie Beati Dyonisii pro triginta et tribus libris parisiensium , de quibus confessi sunt sibi esse plenarie satisfactum , viginti arpenna terre inmediate juncta culture ecclesie supradicte juxta Montem Valerianum promittentes fide media quod contra venditionem predictam per se vel per alios non veniant in futurum et quod dictam venditionem ecclesie memorate ad usus et consuetudines Francie contra omnes garantizabunt . Dicta vero Agnes , uxor dicti Radulfi , quitavit dicte ecclesie coram nobis penitus et expresse quicquid juris habebat vel habere poterat in predictis viginti arpennis terre ratione dotalitii sive quocumque alio modo , spontanea , non coacta , sub prestite fidei religione . Ad hoc Rogerus et Adam , fratres dicti Radulfi , in nostra presencia constituti , dictam venditionem voluerunt , laudaverunt pariter et concesserunt et de non veniendo contra fidem in manu nostra prestiterunt corporalem . In cujus rei testimonium , presentes litteras sigillo curie Parisiensis duximus roborandas . Actum anno Domini Mo CCo XXX IIIIo , mense mayo .
| De emptione XL solidorum a Berengerio de Ruolio | Omnibus presentes litteras inspecturis , Guillelmus permissione divina Parisiensis ecclesie minister indignus , eternam in Domino salutem . Notum facimus quod Berengarius dictus Avarus , major Beati Dyonisii apud Ruolium , et Heloysis ejus uxor , in presencia dilecti clerici nostri Danielis , ad hoc a nobis specialiter destinati , constituti , recognoverunt quod vendiderant ecclesie Beati Dyonisii quadraginta solidos parisiensium de quatuor libris parisiensium quas percipiebant annuatim ab eadem ecclesia ratione dicte majorie et promiserunt , fide in manu dicti clerici nostri prestita corporali , quod contra venditionem istam per se vel per alium non venient in futurum . Memorata quoque Heloysis quitavit expresse sub fide prestita quicquid in dictis quadraginta solidis habebat vel habere poterat ratione dotalicii vel alio modo , spontanea , non coacta ; et sciendum quod dicta venditio facta est pro decem et novem libris parisiensium suis quitis Berengario et ejus uxori , retenta tammajora predicta sibi et heredibus suis cum aliis quadraginta solidis residuis et aliis dreituris pertinentibus ad majoriam supradictam . Insuper Guillelmus , filius eorumdem Berengarii et ejus uxor , et Heloysis uxor sua hujusmodi venditionem voluerunt , laudaverunt pariter et concesserunt , fide in manu dicti clerici nostri prestita corporali quod contra eandem per se vel per alium non venient in futurum . Preterea dicti venditores recognoverunt sibi esse satisfactum de decem et novem libris predictis , prout idem clericus noster hec omnia nobis retulit viva voce . In cujus rei testimonium , presentes litteras sigilli nostri munimine fecimus roborari . Datum anno Domini Mo CCo tricesimo octavo , mense novembri .
| De censu empto et sito inter Cellam et Nemus Berengerii a Roberto de Vineolis | Ego Petrus dominus Malliaci castri , miles , notum facio tam presentibus quam futuris quod Robertus de Vineolis miles quintam partem census sui capitalis quem habebat super terris , vineis , pratis sitis inter Ruolium et Cellam et Nemus Berengarii , quem censum tenebat de Hugone fratre suo milite in feodum et idem Hugo tenebat de me , cujus summa est annuatim circiter decem et septem solidi et octo denarii parisienses , de assensu meo dedit et concessit in puram et perpetuam elemosinam ecclesie Beati Dyonisii et alias quatuor partes eidem ecclesie vendidit pro viginti quinque libris paris sibi plenarie persolutis . Ego vero hanc elemosinam et vendicionem pro me et heredibus meis volo , laudo et concedo et me dictum censum dicte ecclesie quantum in me est garantizaturum promitto . In cujus rei testimonium , ad peticionem dicte ecclesie et dictorum fratrum has presentes litteras eidem ecclesie concessi sigilli mei munimine roboratas . Actum anno Domini Mo CCo XXXo IXo , mense julio .
| De emptione facta a Roberto de Vineolis intre Ruolium et Cellam | Ego Hugo de Vineolis miles , notum facio tam presentibus quam futuris quod Robertus de Vineolis , frater meus , quintam partem census sui , quem habebat super terris , vineis , pratis sitis inter Ruolium et Cellam et Nemus Berengarii , quem censum tenebat de me in feodum , cujus summa est annuatim circiter decem et septem solidi et octo denarii parisienses , de assensu meo dedit et concessit in puram et perpetuam elemosinam ecclesie Beati Dyonisii et alias quatuor partes eidem ecclesie vendidit pro viginti quinque libris parisiensium sibi plenarie persolutis . Ego vero hanc elemosinam et venditionem pro me et heredibus meis volo , laudo et concedo et me dictum censum dicte ecclesie per fidem meam guarantizaturum promitto . In cujus rei testimonium , ad petitionem dicte ecclesie et ipsius Roberti has presentes litteras eidem ecclesie concessi sigilli mei munimine roboratas . Actum anno Domini Mo CCo XXXo IXo , mense julio .
| De vinea concessa presbitero de Petraficta ad duos solidos censuales | Omnibus presentes litteras inspecturis , Gt archidiaconus Parisiensis , salutem in Domino . Notum facimus quod , cum Jacobus presbiter de Petraficta emisset ad opus presbiterii ecclesie de Petra Ficta a Richardo Alberici et Houdeardi ejus uxor , ut dicebat idem presbiter , quandam peciam vinee sitam ut dicitur apud Petram Fictam in censiva Beati Dyonisii ad sex denarios censuales , nos , attendentes in hoc utilitatem ipsius ecclesie , voluimus et concessimus quod dictus presbiter et ejus successores loco sex denariorum predictorum teneantur reddere singulis annis in octabis Beati Dyonisii abbati et conventui Sancti Dyonisii duos solidos censuales , dumtamen dictus presbiter et ejus successores decetero teneant et possideant in manum mortuam vineam supradictam . Datum anno Domini millesimo ducentesimo quadragesimo primo , die veneris post Purificationem beate Marie .
| Venditio majorie de Ruolio | Omnibus presentes litteras inspecturis , officialis curie Parisiensis , salutem in Domino . Notum facimus quod Berengarius dictus Avarus , major Beati Dyonisii apud Ruolium , et Heloysis ejus uxor , in nostra presencia constituti , recognoverunt se vendidisse ecclesie Beati Dyonisii quicquid habebant vel habere poterant in majoria in Ruolio aut alibi ratione dicte majorie pro triginta libris parisiensium jam solutis , sicut ipsi confessi sunt coram nobis , promittentes , fide in manu nostra prestita corporali , quod contra dictam venditionem per se vel per alium non venient in futurum et quod ad usus et consuetudines Francie eam garentizabunt bona fide contra omnes . Dicta vero Heloysis quitavit penitus et expresse , spontanea , non coacta , sub fide prestita quicquid habebat vel habere poterat ratione doarii seu quocumque alio modo in prehabita majoria . Heloysis autem , uxor Guillelmi filii ipsorum , hujusmodi venditionem laudavit , voluit et concessit , fide data in manu nostra quod contra dictam venditionem per se vel per alium decetero non veniret et quod dictam venditionem similiter observabit . In cujus rei memoriam et testimonium , ad petitionem parcium presentes litteras sigillo curie fecimus communiri . Datum anno Domini M CCo quadragesimo primo , mense marcio .
| Quitatio majorie de Ruolio | Omnibus presentes litteras inspecturis , officialis Johannis archidiaconi ecclesie Parisiensis , salutem in Domino . Notum facimus quod , in nostra presencia constitutus , Guillermus , filius Berengarii dicti Avari , vendicionem de majoria de Ruolio quam dictus Berengarius et Heloysis ejus uxor fecerant et Heloysis , uxor dicti Guillermi , laudaverat et concesserat , sicut in litteris venerabilis viri officialis Parisiensis vidimus contineri , laudavit , voluit et concessit , promittens , fide in manu nostra prestita corporali , quod contra eamdem per se vel per alium non veniet in futurum et quod eam ad usus et consuetudines Francie bona fide garantizabit contra omnes . In cujus rei memoriam et testimonium , ad peticionem parcium presentes litteras fecimus sigillari . Datum anno Domini Mo CCo quadragesimo primo , mense marcio .
| De XX solidis censualibus quos debent nobis clerici Sancti Thome de Lupera | Omnibus presentes litteras inspecturis , decanus et capitulum Sancti Thome de Lupera Parisiensis , in Domino salutem . Notum facimus quod , cum ecclesia nostra teneat decem modios vini ad mensuram parisiensem in clauso de Rostiz , ante granchiam que vocatur Mala Domus , et decem et octo sextarios mixtolii in predicta granchia , apud Ruolium singulis annis percipiendos in censiva Beati Dyonisii in Francia , que defunctus Hugo de Mellento contulit ecclesie nostre pro remedio anime sue in puram ac perpetuam elemosinam , ad opus cujusdam prebende , viri religiosi abbas et conventus Beati Dyonisii predicti concesserunt nobis et ecclesie nostre quod nos teneamus decetero quiete et pacifice in manu mortua decem modios vini et decem et octo sextarios mixtolii supradictos sub annuo censu viginti solidorum parisiensium eisdem a nobis reddendorum annuatim apud Ruolium terminis infrascriptis , videlicet medietatem in octabis Beati Dyonisii et aliam medietatem in octabis Pasce . Voluerunt etiam , concesserunt et promiserunt dicti abbas et conventus Beati Dyonisii quod predictam ecclesiam nostram ad alienandum seu ponendum extra manum suam dictos decem modios vini et decem et octo sextarios mixtolii in posterum nullatenus compellent . Si vero nos vel ecclesia nostra dictos viginti solidos censuales terminis supradictis eidem ecclesie Beati Dyonisii non solverimus , qualibet die postquam a solutione dicti census defecerimus dicte ecclesie Beati Dyonisii duodecim denarios pro pena solvere tenebimur , quousque de predicto censu sit eidem ecclesie a nobis plenarie satisfactum . In cujus rei testimonium , presentibus litteris sigillum nostrum duximus apponendum . Datum anno Domini Mo CCo XLo quarto , mense septembri .
| Quod presbiter de Soreniis tenet laycaliter omnes vineas quas tenet a Sancto Dyonisio | Universis presentes litteras inspecturis , Guillelmus , permissione divina Parisiensis ecclesie minister licet indignus , salutem in Domino . Notum facimus quod Girardus , presbiter de Soreniis , recognovit coram nobis se tenere laycaliter tantum , quod est dicere sicut laycus et ad usus et consuetudines quibus layci tenent , omnes vineas quas tenet ab ecclesia Sancti Dyonisii in Francia in baillivia de Ruolio . In cujus rei testimonium , ad petitionem dicti presbiteri , presentes litteras annotari fecimus et sigilli nostri impressione muniri . Datum anno Domini Mo CCo quadragesimo quinto , in crastino festivitatis sancti Michaelis .
In nomine sancte et individue Trinitatis , amen . Notum fieri volumus tam presentibus quam posteris quod ego Sugerius , Dei gratia abbas ecclesie beatorum Christi martirum Dyonisii , Rustici et Eleutherii abbas , communi consensu capituli nostri concessimus ut quicumque in quadam villa nova quam edificavimus , que Valcresson appellatur , manere voluerint , mensuram terre , arpennum unum videlicet et quartam arpenti partem , pro duodecim denariis census habeant et ab omni tallia et exactoria consuetudine inmunes existant , ita ut ne de villa sua alicujus , seu regis seu principis seu servientis Beati Dyonisii , submonitione , nisi propria abbatis jussione , in exercitum aut expeditionem , et cum persona ipsius , vel cum priore si abbates defuerint , proficiant aut exeant nec extra villam suam pro quolibet nisi pro abbate placitent ; et de arpenno terre Beati Dyonisii , ubicumque illud acceperint , quatuor nummos census et decimam nobis persolvant ; nec quisquam terram eidem ville adjacentem , nisi in ea mansionarius fuerit , excolendam suscipiat . Leges autem vulgales , quas plenas dicunt inter se , decem nummorum constituimus . Actum apud Sanctum Dyonisium , anno Christi incarnati Mo Co XLo quinto . Signum domni Sugerii , abbatis .
| Donatio Ysabellis de Champegniaco | Ego Ysabel de Champegniaco , quondam uxor Hellouini de Mellento , camerarii domini regis , omnibus presentes litteras litteras inspecturis notum facio quod , cum Har' maritus meus ab hoc seculo recessit , tercia die proxima post mortem ejus dedi et concessi Helouis sorori mee in conquestu meo de Ruolio viginti libratas terre in perpetuum sibi et heredibus suis possidendas , ita quod , si in conquestu meo de Ruolio posset inveniri ultra pretaxatam pecuniam , meum esset ; si autem ibidem aliquid deficeret de predicta donatione , in conquestu meo de Campiniaco integre perficeretur . Preterea dedi et concessi Johanni fratri meo totam partem meam de hereditate matris mee post mortem ipsius , ita quod , si contingeret mori dictum Johannem priusquam mater moreretur vel post sine heredibus , aliis infantibus matris mee quod dicto Johanni concesseram concessi totum in perpetuum possidendum . Istam siquidem donationem quam feci sicut premissum est predictis Johanni et Ha' recognovi me fecisse coram pluribus , videlicet domino Petro de Ruolio et domino Daniele capellano suo et Petro Touquin serviente domini regis et Radulpho Dardel et Ludovico nepote ejusdem Radulphi et Renoudo de Briono et Gileberto de Mala Domo et pluribus aliis , in quorum presentia fidem prestiti corporalem quod contra donationem istam per me nec per alium decetero venirem . In cujus rei testimonium , presentes litteras feci fieri et sigilli mei munimine communiri et , quia volebam inviolabiliter observari premissa , dominus P . presbiter de Ruolio ad petitionem et preces meas sigillum suum presentibus litteris fecit apponi . Actum apud Ruolium , anno Domini millesimo CCo XXo IXo , mense augusto .
| De feodo quod tenent a domino rege heredes Guerii de Ruolio | In nomine sancte et individue Trinitatis , amen . Ludovicus , Dei gratia rex Francorum et dux Aquitanorum , omnibus in perpetuum . Notum fieri volumus tam futuris quam presentibus quod Guerius de Ruolio , anime sue providens , pratum et vineam et feodum unum quem a nobis tenebat , monachis Clarevallensibus in perpetuum habenda concessit . Cum vero monachi ea in manu sua diu tenuissent , utile est eis visum ut heredibus ejusdem Guerii , precio ab eis accepto , ea in perpetuum possidenda relinquerent . Super hoc igitur nostram serenitatem cum precibus adeuntes , concessionis nostre munimentum petierunt ut qui prefata ab eis acceperant libere et absque omni consuetudine perpetuo possiderent . Nos vero huic eorum petitioni benigno affectu assensum prebendum esse censuimus et predicti Guerii heredibus prenominatum feodum in eadem libertate et in eodem pacis tenore possidere permisimus in quo prius a Clarevallensibus possidebatur . Quod ne a posteritatis memoria excideret , sed immotam stabilitatem imperpetuum obtineret , scripto commendari , sigilli nostri auctoritate muniri , nostri nominis subter inscripto karactere corroborari precepimus . Actum apud Sanctum Leodegarium in Equilinia , anno Incarnationis dominice Mo Co Lmo , regni vero nostri XIIIIo , astantibus in palatio nostro quorum nomina subtitulata sunt et signa . Signum Radulphi , Viromannorum comitis , dapiferi nostri . S . Guidonis buticularii . S . Mathei camerarii . S . Mathei constabularii . Data per manum Symonis cancellarii .
| De permutatione cujusdam decime apud Ruolium facta cum priore de Jardiis | Universis presentes litteras inspecturis , Gervasius , permissione divina Tyronensis ecclesie humilis abbas et ejusdem loci conventus , salutem in Domino . Notum facimus quod prior de Jardies , Parisiensis diocesis , nomine prioratus sui tenet et possidet res inferius annotatas , videlicet duas partes tercie partis decime vini de Ruolio et duas partes tercie partis minute decime de Ruolio , item terciam partem grosse decime cum minuta decima de Columbis ; que omnia ita libera et quita , sicut ea tenet idem prior de Jardiis , cum triginta denariis capitalis census , uno sextario ordei et duobus caponibus annui redditus , percipiendis a viris religiosis abbate et conventu Beati Dyonisii in Francia in octabis Beati Dyonisii apud Chatou , et quicquid contingit ipsum . . priorem apud Chatou damus et concedimus nomine permutationis religiosis viris . . abbati et . . conventui Beati Dyonisii , de assensu et voluntate dicti prioris de Jardiis , in perpetuum pro rebus inferius annotatis , videlicet pro triginta arpentis terre arabilis sitis , scilicet viginti et tribus arpentis in uno tenenti prope monasterium de Jardies et septem arpentis terre sitis apud Valcresson , moventibus de dominio et feodo dictorum . . abbatis et conventus Beati Dyonisii , item pro decima earumdem terrarum , item pro uno modio bladi melioris mistolii et uno modio avene melioris , existentibus in granchia dictorum . . abbatis et conventus Beati Dyonisii apud Ruolium ad mensuram Beati Dyonisii , percipiendis singulis annis per manum prepositi de Ruolio a dicto . . priore de Jardies infra octabas Purificationis beate Marie Virginis in granchia de Ruolio superius nominata . Et promittimus bona fide quod contra permutationem predictam per nos seu per alios jure aliquo non veniemus in futurum . Et quod hoc ratum et firmum permaneat , presentes litteras sigillorum nostrorum munimine fecimus roborari . Actum anno Domini Mo CCo XLo nono , mense octobri .
| Littera ista sub sigillo curie Parisiensis loquitur penitus de eo quod XXIXa et signatur sub numero continuato immediate precedenti numero . Sequitur alia littera Ludovici regis de quitatione gisti de Ruolio | In nomine sancte et individue Trinitatis , amen . Ludovicus , Dei gratia Francorum rex . Noverint universi presentes pariter et futuri quod , cum nos gistum in villa Beati Dyonisii de Ruolio peteremus et . . abbas Beati Dyonisii , per litteras clare memorie Karoli videlicet et Roberti quondam regum Francorum predecessorum nostrorum ab ipso nobis exibitas assereret dictam villam in gisto hujusmodi non teneri , tandem nos , ipsis litteris diligenter inspectis et habito bonorum consilio , ipsam villam quitavimus in perpetuum de gisto predicto et de registro nostro in quo continebatur gistum ipsum penitus abradi fecimus et deleri , volentes et districte precipientes ut nullus successorum nostrorum decetero gistum exigat in villa predicta . Quod ut perpetue stabilitatis robur obtineat , presentem paginam sigilli nostri auctoritate ac regii nominis karactere inferius annotato fecimus communiri . Actum Meleduno , anno Incarnationis dominice Mo CCo Lmo octavo , mense octobri , regni vero nostri XXXIIIo , astantibus in palatio nostro quorum nomina supposita sunt et signa . Dapifero nullo . Signum Johannis buticularii . S . Alfonsi camerarii . S . Egidii constabularii . Data vacante cancellaria .
| De dimidio arpento vinee empto a Guillelmo de Hermenonvillari et uxore ejus sito apud Petram Fictam | Omnibus presentes litteras inspecturis , officialis curie Parisiensis , salutem in Domino . Notum facimus quod coram nobis constituti Guillelmus de Ermenonvillari armiger et Johanna uxor ejus recognoverunt se vendidisse et imperpetuum quitavisse viris religiosis abbati et conventui Beati Dyonisii in Francia pro duodecim libris et octo solidis parisiensium jam solutis eisdem venditoribus , ut confessi sunt coram nobis , dimidium arpentum vinee site , ut dicitur , apud Petram Fictam in censiva Beati Dyonisii , promittentes fide data in manu nostra quod contra venditionem et quitationem predictas jure hereditario , ratione dotalicii aut alio modo , per se vel per alios non venient in futurum et quod dictam vineam dictis abbati et conventui garentizabunt imperpetuum ad usus et consuetudines Francie contra omnes . Datum anno Domini Mo CC o XLo secundo , mense mayo .
| Littera officialis Parisiensis de eodem | Omnibus presentes litteras inspecturis , . . officialis curie Parisiensis , salutem in Domino . Notum facimus quod , in nostra presentia constituti , dominus Radulphus de Puteolis miles et domina Eustachia uxor ejus asseruerunt coram nobis se tenere et possidere pacifice et quiete quamdam domum que appellatur Foulleuse , sitam inter Ruolium et Sanctum Clodoaldum , cum centum arpentis terre arabilis et decem arpentis vinearum sitis circa dictam domum . Quarum siquidem terrarum et vinearum tria arpenta terre que dicitur La Longue Rayee sita sunt in censiva ecclesie Sancti Dyonisii de Passu Parisiensis ad decem et novem denarios et obolum censuales ; septem vero quarteria dicte terre onerata sunt de decem et octo denariis ratione elemosine , reddendis singulis annnis ecclesie Sancti Maglorii Parisiensis ; quedam autem pars dicte domus , videlicet a parte fossati cum quadam vinea dicte domui contigua a parte dicti fossati , sita est in censiva domini Roberti de Richeborc militis ad sexdecim denarios censuales ; duo vero arpenta de jardino et duo arpenta terre site ante portam dicte domus sita sunt in censiva domine Marie dicte la Brete cum participibus suis ad duos solidos et duos denarios censuales ; residuum vero dicte domus , dictorum centum arpentorum terre et decem arpentorum vinearum situm est totaliter in censiva ecclesie Beati Dyonisii in Francia ad triginta duos solidos et sex denarios censuales , hoc excepto quod pro omnibus predictis debentur singulis annis presbitero de Ruolio octo denarii ratione elemosine ecclesie sue facte . Recognoverunt autem ipsi dominus Radulphus et Eustachia ejus uxor coram nobis se vendidisse et in perpetuum concessisse ac quitavisse viris religiosis . . abbati et conventui Sancti Dyonisii in Francia pro quingentis et quinquaginta libris parisiensium , jam sibi solutis et traditis in pecunia numerata , quatuor partes omnium predictorum domus , terrarum et vinearum cum omnibus pertinentiis , jure et dominio ad dictam domum spectantibus quoquo modo ; promittentes , fide in manu nostra prestita corporali , spontanea voluntate et ex certa scientia quod contra predictam venditionem , concessionem seu quitationem ratione dotis vel conquestus , jure hereditario seu alia quacumque ratione per se vel per alium non venient in futurum , sed eandem ad usus et consuetudines Francie dictis religiosis et ab eis causam habentibus garantizabunt et liberabunt contra omnes . Promiserunt etiam memorati venditores se reddere dictis religiosis quinquaginta libras parisiensium nomine pene si dictam venditionem retrahi contingeret vel evinci . Et de dictis quinquaginta libris constituerunt se plegios coram nobis erga dictos religiosos Johannes Govion , Radulphus de Puteolis armiger et Symon de Marliaco , quilibet insolidum et per fidem , bona sua omnia et singula eisdem religiosis quantum ad hoc specialiter obligando . In cujus rei testimonium , ad petitionem dictorum hominum sigillum curie Parisiensis presentibus dignum duximus apponendum . Datum anno Domini millesimo CCo quinquagesimo quarto , mense martio .
| Concessio domini Radulphi de Puteolis de quinta parte omnium que spectant ad domum de Foulleuse | Omnibus presentes litteras inspecturis , . . officialis archidiaconi Parisiensis , salutem in Domino . Notum facimus quod , in nostra presentia constituti , dominus Radulphus de Puteolis miles et domina Eustachia ejus uxor asseruerunt coram nobis se tenere et possidere libere , pacifice et quiete quandam domum que dicitur Foilleuse , sitam inter Ruolium et Sanctum Clodoaldum , cum centum arpentis terre arabilis et decem arpentis vinearum ad dictam domum spectantibus , sitis in decimatione ecclesie Sancti Dyonisii in Francia . Quarum siquidem omnium rerum , domus , terrarum et vinearum cum omnibus ad dictam domum spectantibus quoquo modo dictus Radulphus et Eustachia recognoverunt coram nobis se dedisse et concessisse quintam partem ecclesie Beati Dyonisii predicti , tam proper remedium animarum suarum et parentum suorum quam propter hoc quod habebant conscientias lesas pro decimis dictarum terrarum et vinearum dicte ecclesie Sancti Dyonisii quondam minus sufficientur redditis et solutis . Promiserunt autem dicti Radulphus et Eustachia , fide prestita corporali , spontanei , non coacti , quod contra dictam donationem et concessionem ratione qualibet dotis vel conquestus seu jure hereditario per se vel per alium non venient in futurum , sed eandem dicte eccelesie bona fide garantizabunt contra omnes . In cujus rei testimonium , presentibus litteris sigillum curie nostre duximus apponendum . Actum anno Domini Mo CCo Lmo quarto , mense martio .
| De domo de Foulleuse quam dedimus magistro Gaufrido de Sancto Benedicto ad vitam suam ad preces regine | Margareta , Dei gratia Francorum regina , universis presentes litteras inspecturis , salutem et dilectionem . Notum facimus quod dilecti nostri viri religiosi . . abbas et conventus ecclesie Beati Dyonisii in Francia dilecto clerico nostro Gaufrido de Sancto Benedicto ad preces et instantiam nostram concesserunt et contulerunt domum suam de Foliosa cum omnibus pertinentiis suis ubicumque sint tenendam et quoad vixerit possidendam , quitam et liberam ad omni pensione , decima , censiva et qualibet alia rediventia ipsis aut ecclesie sue exhibendis , ita tamen quod post decessum ipsius Gaufridi dicta domus de Foliosa cum omnibus pertinentiis et edificiis ibidem ab eo de novo factis et melioratis ad dictos . . abbatem et conventum libere revertetur . In cujus rei testimonium , presentes litteras eisdem . . abbati et conventui dedimus sigilli nostri munimine roboratas . Datum anno Domini millesimo CCo Lmo octavo , mense novembri .
| De quadam vinea quam nobis dedit magister Gregorius clericus Sancti Maglorii | Omnibus presentes litteras inspecturis , . officialis curie Parisiensis , salutem in Domino . Notum facimus quod , coram nobis constitutus , magister Gregorius , clericus Sancti Maglorii Parisiensis , compos mentis , ut prima facie apparebat , asseruit quod ipse habebat , tenebat et possidebat ex hereditate sua quamdam vineam sitam apud Ruolium , contiguam porprisio . . abbatis et conventus Sancti Dyonisii in Francia , in censiva ipsorum . . abbatis et conventus ; quam siquidem vineam cum omnibus suis pertinentiis ex certa sciencia et pura liberalitate ob remedium sue et parentum suorum animarum dedit et contulit exnunc in perpetuum et sine spe revocandi , donatione facta inter vivos predictis . . abbati et conventui et eorum ecclesie , cedens et totaliter transferens in eosdem . . abbatem et conventum eorumque ecclesiam omne jus , dominium , proprietatem , possessionem et quaslibet actiones utiles et directas que sibi competebant seu competere poterant ratione vinee supradicte , nichil juris sibi et heredibus suis penitus retinendo in eisdem ; et promisit , fide data in manu nostra , quod contra donationem et collationem hujus per se vel per alium non veniet ullatenus in futurum . Im cujus rei testimonium , sigillum curie Parisiensis ad petitionem dicti magistri duximus apponendum . Datum anno Domini millesimo CCo LXmo sexto , mense februario .
| Hic incipiunt de Bosco Berengerii . Super eo quod Buchardus dominus Montis Morenciaci approbavit pacem quam fecimus cum Petro milite de Marleto de Bosco Berengarii | Ego Buchardus dominus Montis Morenciaci , notum facio presentibus et futuris quod , cum dilectus consanguineus et fidelis meus Petrus dominus Malleti diceret se jus habere in domo et porprisio Beati Dyonisii sitis in territorio quod appellatur Boscus Berengerii , ratione cujus juris prohibebat abbati Beati Dyonisii ne fieret ibi fortericia , cum etiam diceret se habere jus venandi in bosco Beati Dyonisii contiguo dicto porprisio , et utrumque jus diceret et advocaret se tenere de me , tandem idem Petrus coram domino rege et coram me recognovit se nullum omnino jus habere in premissis et quitavit imperpetuum ecclesie Beati Dyonisii omnino si quod habuerat vel habebat vel habere poterat in dictis domo , porprisio , bosco seu totali territorio Bosci Berengerii . Voluit etiam et concessit idem Petrus ut Robertus de Vignoles miles teneat in feodum ab abbate Beati Dyonisii censum quem idem miles tenebat in feodum ab ipso Petro in terris , vineis et pratis sitis inter stagnum Bosci Berengerii et viam de Aubeterre prope Ruolium , cujus census summa est circiter decem et septem solidos et octo denarios et obolus annuatim . Quitavit etiam dictum Robertum et heredes suos ab hommagio quod sibi et antecessoribus suis fecerat de dicto feodo , fide data promittens pro se , fratribus et heredibus suis quod in hiis premissis nichil penitus decetero reclamabunt . Voluit insuper quod furnus quem dicti abbas et conventus habent apud Lupicenas decetero coquat et quod omnes exceptis bannariis ejusdem Petri ad coquendum ad dictum furnum sine aliqua contradictione libere admittantur . Ego siquidem dictam recognitionem et quitationem et concessionem et omnia premissa volo , laudo et approbo , promittens et me per presentes litteras obligans quod contra ea decetero non veniam nec aliquid fieri procurabo nec super premissis jus aliquod in posterum reclamabo . In cujus rei perpetuam memoriam et firmitatem , presentem cartam feci sigilli mei munimine roborari . Datum anno Domini Mo CCo tricesimo quarto , mense junio .
| De vineis quas tenet a nobis in vilenagium presbiter Sancti Andree Parisiensis apud Ruolium | Omnibus presentes litteras inspecturis , officialis Petri ecclesie Parisiensis archidiaconi , salutem in Domino . Notum facimus quod , in nostra presentia constitutus , Johannes , presbiter Sancti Andree Parisiensis , asseruit quod ipse habebat , tenebat et possidebat in censiva Beati Dyonisii in Francia , in ballivia et dominio prepositi de Ruolio , vineas quas idem presbiter recognovit coram nobis se tenere in vilenagium tanquam laicus a preposito antedicto . In cujus rei testimonium , sigillum nostrum presentibus litteris duximus apponendum . Datum anno Domini millesimo CCo XLmo nono , mense februario .
| De XLa solidis annui redditus quos dedit Alipdis de Richebourt ecclesie de Monmoigniaco | Universis presentes litteras inspecturis , . . officialis curie Parisiensis , salutem in Domino . Notum facimus quod , coram nobis constitutus , dominus Morandus , presbiter de Monmigniaco , asseruit et recognovit coram nobis quod defuncta A Alipdis de Richebort dedit et concessit in perpetuum , ad opus cujusdam capellanie institute in ecclesia de Monmigniaco , quadraginta solidos parisiensium annui redditus habendos et percipiendos annis singulis in posterum in media quadragesima a presbitero de Monmoignia , in censu annuo quinquaginta trium solidorum parisiensium quos dicta defuncta habebat et percipiebat , ut dicebat dictus presbiter , tempore quo vivebat de sua hereditate propria apud Mailliacum in censu ejusdem loci . Asseruit etiam dictus presbiter quod . . abbas et conventus Sancti Dyonisii in Francia , de quorum feodo movent dicti quadraginta solidi parisiensium annui redditus , ut dicebat dictus presbiter , denuntiaverant eidem presbitero quod ipse presbiter infra annum et diem poneret extra manum suam dictos quadraginta solidos parisiensium annui redditus , et promisit dictus presbiter fide data quod dictos quadraginta solidos parisiensium annui redditus ponet extra manum suam infra annum et diem et ad hoc coram nobis specialiter obligavit ; volens et concedens quod , nisi dictos quadraginta solidos parisiensium annui redditus ponat extra manum suam infra annum et diem , ut dictum est , quod dicti . . abbas et conventus dictos quadraginta solidos parisiensium annui redditus habeant et percipiant imposterum pacifice et quiete . Quod autem audivimus , hoc testamur , salvo jure cujuslibet . Datum anno Domini Mo CCo sexagesimo , die martis post Pascha .
| Quod uxor Maurici legavit ecclesie nostre quintam partem tocius hereditatis sue | Omnibus presentes litteras inspecturis , officialis curie Parisiensis , saltem in Domino . Notum facimus quod , cum Eustachia , uxor Mauricii cambellani domini regis , defuncta , in elemosinam legavisset quintam partem tocius hereditatis sue , per manum fratris Radulfi de Templo et magistri G . presbiteri Sancti Germani Antisiodorensis pauperibus erogandam , quos eadem defuncta testamenti sui executores constituit , sicut ipsi nobis hec omnia retulerunt , idem executores in nostra presentia constituti predictam quintam partem hereditatis defuncte Eustachie pro quater viginti et decem libris parisiensium Stephano Bricheth , hostiario domini regis , vendiderunt et quitaverunt et se de illa quinta parte in manu predicti Stephani coram nobis desaisierunt tamquam executores , quicquid juris ibi habebant in ipsum Stephanum transferentes , et recognoverunt de illis quater viginti et decem libris ab eodem Stephano sibi fuisse plenius satisfactum . Que quinta pars consistit , sicut dicebant , in decem arpentis sitis inter leprosiam Sancti Dyonisii et Petram Frixam in censiva Beati Dyonisii , in uno arpento vinee site apud eandem villam et quindecim solidis censualibus apud Sanctum Dyonisium in censiva Sancti Dyonisii , et in quinque arpentis terre site supra chiminum Montis Morenciaci in censiva Hugonis Rufi , item in arpento et dimidio vinee site apud Villam Tineosam in censiva Richeldis de Grooleio , et in uno arpente vinee apud ipsam villam site in censiva Sancti Martini de Monte Morenciaco . Si autem tenementa predicta et quindecim solidi censuales non facerent vel non valerent rectam quintam partem hereditatis ipsius defuncte , idem executores eidem Stephano cesserunt omne jus et actionem quam habebant contra heredes predicte defuncte ad supplectionem integre quinte partis . In cujus rei testimonium , presentes litteras ad petitionem parcium sigillo curie Parisiensis duximus roborandas . Actum anno Domini Mo CCo XX o quarto , mense januario .
| De quitatione feodi apud Petram Fictam | Omnibus presentes litteras inspecturis , officialis curie Parisiensis , in Domino salutem . Notum facimus quod coram clerico nostro jurato ad hoc a nobis specialiter destinato Johannes de Nonnevile et Eustachius frater ejus , Agnes uxor ejusdem Johannis et Petronilla uxor dicti Eustachii , apud Compens in dyocesi Meldensi quitaverunt , tam pro se quam heredibus suis , religiosis viris abbati et conventui Sancti Dyonisii in Francia quicquid juris habebant vel habere poterant quoquo jure in feodo de Petra Frita , quem feodum debebant tenere ab ipsis , ut dicebant , dominus Petrus dictus Navet miles et Johannes de Chaneveriis , nichil juris , jurisdictionis seu dominii sibi vel heredibus suis in dicto feodo seu pertinentiis ejus aliquatenus retinentes , volentes et concedentes quod predicti abbas et conventus prenotatum feodum cum omnibus pertinentiis ejus in manu in manu mortua possideant in futurum . Promiserunt etiam prefati Johannes de Nonnevile , Eustachius , Agnes et Petronilla eorum uxores , fide prestita corporali in in manu dicti clerici quod contra premissa jure hereditario sive ratione dotalicii vel alio modo non venient in futurum et quod dictum feodum cum omnibus suis pertinentiis eisdem abbati et conventui contra omnes heredes suos et quoscumque alios garentizabunt et liberabunt , ad usus et consuetudines Francie , eosdem abbatem et conventum super hiis omnibus indempnes penitus conservando , sicut idem clericus noster nobis hec omnia retulit viva voce . In cujus rei testimonium presentes litteras sigillo Parisiensis curie fecimus roborari . Datum anno Domini Mo CCo XLo tercio , mense marcio .
| De quodam censu nobis dato a canonicis Sancti Dyonisii de Passu pro quodam annuo redditu dato eisdem canonicis | Universis presentes litteras inspecturis , Gaufridus decanus totumque capitulum Parisiense , salutem in Domino . Notum facimus quod , coram nobis constituti , canonici Sancti Dyonisii de Passu Parisiensis asseruerunt et recognoverunt quod , cum religiosi viri . . abbas et conventus Sancti Dyonisii in Francia haberent , tenerent ac etiam possiderent inter Sanctum Clodoaldum et Ruolium quandam granchiam , que vocatur Feularde , cum ejus pertinentiis in censiva cononicorum predictorum , in justicia et dominio dictorum . . abbatis et conventus , ut dicitur , oneratam in decem et novem denariis et obolo capitalis census in octabis Beati Dyonisii debitis canonicis memoratis et ipsi compellerent predictos religiosos dictam granchiam extra manum suam ponere , ne dictam granchiam in manu mortua possiderent , item cum ipsi canonici in villa dictorum . . abbatis et conventus Sancti Dyonisii in Francia , in territorio ville ejusdem , perciperent et haberent annis singulis super quibusdam terris sive locis tres solidos et quatuor denarios parisienses minuti sive capitalis census eisdem canonicis debitis termino memorato , ipsi canonici , propter coram nobis constituti , super hoc cum religiosis eisdem tractatu habito diligenti , considerata utilitate ecclesie sue similiter et pensata , unanimi dictorum canonicorum interveniente consensu , de voluntate nostra dederunt et concesserunt exnunc et in perpetuum dictis religiosis dictos decem et novem denarios et obolum necnon et dictos tres solidos et quatuor denarios capitalis census pro duodecim solidis parisiensium annui redditus sive census habendis et percipiendis annis singulis in posterum a dictis canonicis in domo dictorum religiosorum apud Sanctum Dyonisium in octabis Omnium Sanctorum , ita tamen quod dicti . . abbas et conventus dictam granchiam cum ejus pertinentiis et dictos tres solidos et IIIIor denarios minuti census tenebunt , percipient et habebunt imposterum absque aliqua redeventia alia pro predictis eisdem canonicis persolvenda . Nos autem predicta omnia et singula rata et grata habentes volumus , concedimus et laudamus et auctoritate presentium confirmamus . In cujus rei testimonium , sigillum nostrum duximus presentibus apponendum . Datum anno Domini millesimo CCo sexagesimo secundo , mense novembri .